
AVIZ
asupra proiectului de lege pentru aprobarea Ordonanţei de urgenţă a Guvernului nr. 120/2008 privind transmiterea unei părţi dintr-un imobil, aflat în domeniul public al statului, din administrarea Ministerului Apărării în administrarea Academiei Române

(PL.x  57/11 februarie 2009)

În baza prevederilor art. 95 din Regulamentul Camerei Deputaţilor, republicat, cu adresa nr. Pl.x. 57/11 februarie 2009, Comisia pentru învăţământ, ştiinţă, tineret şi sport a primit, spre dezbatere şi avizare, proiectul de Lege pentru aprobarea Ordonanţei de urgenţă a Guvernului nr. 120/2008 privind transmiterea unei părţi dintr-un imobil, aflat în domeniul public al statului, din administrarea Ministerului Apărării în administrarea Academiei Române (PL.x  57/11 februarie 2009).
Comisia, în şedinţa din 25 februarie 2009 cu unanimitatea voturilor celor prezenţi, a hotărât să avizeze favorabil proiectului de lege menţionat.

